Ab em Dreiländereck (Basel - Saint Louis - Wiil am Rhy) bis Lauterborg gegenyber vo Karlsrueh isch dr Rhy sit 1689 - mit vilne Unterbrächige allerdings - dr Gränzfluss zwische Dytschland und Frankriich. Hitte aber - noch drei Krieg - gsehn sich die beide Velker - beides jo Alemanne - äntlig als Partner und dr Rhy isch kei Hindernis meh. So heisst zem Bischpill d Brugg zwische Strossburi und Kehl Europabrugg.